**Յաննիս Պլուտարխոս** (հուն․՝ Γιάννης Πλούταρχος, դեկտեմբերի 18, 1970(1970-12-18), Օրխոմենոս, Orchomenos Municipality, Բեոտիա, Կենտրոնական Հունաստան), հույն երգիչ, կոմպոզիտոր։ Համարվում է իր ժամանակի լաիկո (հուն․՝ λαϊκά՝ ժողովրդական) երգիչներից ամենահայտնին և բնութագրվում է որպես իսկական լաիկո ձայն ունեցող երգիչ։ Թողարկել է 11 ստուդիական ալբոմ և մեկ հիթերի ալբոմ։

Կենսագրություն
--------------

Ծնվել է Բիոթիայի Մավրոգիա անվամբ փոքրիկ գյուղում՝ աղքատ ընտանիքում, որտեղ դժվարությամբ էին ծայրը ծայրին հասցնում։ Առաջին անգամ երգել սկսել է 6 տարեկան հասակում, իսկ լրջորեն երաժշտությամբ սկսել է զբաղվել պատանի ժամանակ։ Նրա վրա մեծապես ազդել են բյուզանդական և ժողովրդական երաժշտական ավանդույթները։ 16 տարեկան հասակում Յանիսը տեղափոխվում է Աթենք՝ երգիչ դառնալու իր երազանքն իրականացնելու համար։ Ընտանիքին ասում է, որ գնում է վարսահարդարում սովորելու։

Սակայն, Աթենքում աշխատելով որպես վարսահարդար, չի դադարում զբաղվել երաժշտությամբ, ելույթ է ունենում տարբեր ակումբներում։ Նրա առաջին «համերգը» տեղի է ունենում Կորիդալոս ակումբում։ Հիասթափվելով շոու բիզնեսում տիրող իրավիճակից՝ երկու անգամ լքում է բեմը և այլ միջոցներ գտնում՝ գոյատևելու համար։ Սակայն երաժշտության հանդեպ սերը նրան կրկին վերադարձնում է շոու բիզնես, և նրա առաջին կատարումից ուղիղ 2 տարի հետո սկսում է ելույթ ունենալ Ռոդոլֆո ակումբում, այնուհետև ավելի լայն ճանաչում ունեցող ակումբներում՝ Ներաիդա, Ֆանտասիա և Թոնել, որտեղ նա սկսում է համագործակցել հայտնի ժողովրդական երգիչներ Յանիս Պուլոպուլոսի, Ռիտա Սակելարիուի, Թեմիս Ադամանտիդիսի, ինչպես նաև այլ երիտասարդ կատարողների՝ Ստելիոս Ռոկոսի և Յորղո Մազոնակիսի հետ։ Այդ ժամանակ Պլուտարխոսը ծանոթանում է Դիմիտրիս Կարդաձիսի և Իլիաս Ֆիլիպուի հետ, ովքեր հավատում են նրա տաղանդին և ծանոթացնում Յանիսի առաջին պրոդյուսերի՝ Յորղո Մակրակիսի հետ, ով էլ ընտրում է նրա համար «Պլուտարխոս» բեմական անունը։

Առաջին ալբոմը թողարկել է 1998 թ.։ 2 տարի անց դուրս է գալիս նոր ալբոմ, որը Յանիսին հայտնի է դարձնում։ 2005 թվականին Պլուտարխոսը համաշխարհային շրջագայությամբ հանդես է գալիս Տորոնտոյում, Ատլանտիկ Սիթիում, Բոստոնում, Նյու Յորքում, Չիկագոյում, Մելբուրնում, Սիդնեյում, Յոհանեսբուրգում և Նիկոսիայում։

2012 թվականի ապրիլի 27-մայիսի 11 Պլուտարխոսը 6 համերգ է ունեցել ԱՄՆ-ի և Կանադայի քաղաքներում։

Կնոջ անունը Մարիա է, ում հետ մեծացնում է իրենց 5 երեխաներին։

Սկավառակագրություն
------------------

| Տարի | Անվանում | Մրցանակ |
| --- | --- | --- |
|  |  |
| 1998 | *Μόνο εσύ* | – |
| 2000 | *Υπήρχαν όρκοι* | պլատին |
| 2001 | *Μικρές φωτογραφίες* | 3 անգամ պլատին |
| 2002 | *Δεν είναι ο έρωτας…παιδί της λογικής* | 3 անգամ պլատին |
| 2003 | *Πάει λίγος καιρός* | 3 անգամ պլատին |
| 2005 | *Όλα σε σένα τα βρήκα* | 2 անգամ պլատին |
| 2006 | *Κρυμμένα μυστικά* | 2 անգամ պլատին |
| 2008 | *Ο,τι γεννιέται στην ψυχή* | 2 անգամ պլատին |
| 2010 | *Προσωπικά δεδομένα* | 6 անգամ պլատին |
| 2011 | *Δύο φωνές μία ψυχή* | 15 անգամ պլատին |
| 2011 | *Η Δύναμη Του Έρωτα* | 2 անգամ պլատին |
| 2013 | *Κάτω απ’ τον ίδιο ήλιο* | 3 անգամ պլատին |

Ծանոթագրություններ
------------------

1. 1 2 3 4 5 6 7  "Γιάννης Πλούταρχος Βιογραφικό" (in Greek). Music.net.cy. Արխիվացված է the original 2011 թ․ հունվարի 4-ին. Retrieved 2011 թ․ փետրվարի 8.`{{cite web}}`: CS1 սպաս․ չճանաչված լեզու (link)
2. 1 2  "ΠΛΟΥΤΑΡΧΟΣ ΓΙΑΝΝΗΣ – Bio" (in Greek). Heaven Music. Retrieved 2011 թ․ փետրվարի 7.`{{cite web}}`: CS1 սպաս․ չճանաչված լեզու (link)(չաշխատող հղում)

Արտաքին հղումներ
----------------

* Heaven Music-ի պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | Discogs · Internet Movie Database · MusicBrainz |

 |